Αντώνης Ρεπάνης

Ο Αντώνης Ρεπάνης (Αθήνα, 15 Αυγούστου 1933Αντώνης Ρεπάνης - Ελληνική Δισκογραφία - 30 Μαΐου 2019) ήταν Έλληνας τραγουδιστής, δεξιοτέχνης της κιθάρας και συνθέτης λαϊκών τραγουδιών, εκ των κορυφαίων του είδους. Καθιερώθηκε τη δεκαετία του ‘60 με τραγούδια των Τσιτσάνη, Χιώτη, Μπακάλη κ.ά. και αργότερα με δικές του μεγάλες επιτυχίες που ερμήνευσε ο ίδιος («Η διπρόσωπη», «Δυο γυναίκες, δυο αγάπες»), αλλά και τραγουδιστές του διαμετρήματος του Στράτου Διονυσίου («Χτες το βράδυ στην ταβέρνα», «Παλιατζής», «Αγάπη μου επικίνδυνη») και του Πάνου Γαβαλά («Που να γυρνάς», «Έτσι είναι πάντα μ ένα αντίο»).

 Βιογραφία 
Ο Αντώνης Ρεπάνης γεννήθηκε στις 15 Αυγούστου 1933 στο Περιστέρι, όπου και μεγάλωσε. Έκανε διάφορες δουλειές (ξυλοτορναδόρος, κορνιζοποιός κ.ά.), προτού αποφασίσει ν’ ασχοληθεί επαγγελματικά με το τραγούδι. Το 1958 ηχογράφησε το πρώτο του τραγούδι «Τα Μάτια Μου Θα Πάρω», σύνθεση του Μπάμπη Μπακάλη, που κυκλοφόρησε από την Κολούμπια σε δισκάκι 45 στροφών.  

Τη δεκαετία του '60 ερμήνευσε σε πρώτη εκτέλεση τραγούδια του Βασίλη Τσιτσάνη («Το χαστούκι», «Εσύ γλυκιά μου μόνο», «Πού σε βρήκα, που με βρήκες»), του Μανώλη Χιώτη («Σήκω κοπέλα μου», «Εσύ ΄σαι αριστοκράτισσα», «Μην περιμένεις άδικα»), του Γιάννη Παπαϊωάννου («Θλιμμένο σούρουπο»), του Απόστολου Καλδάρα («Ανεβαίνω σκαλοπάτια», «Γιατί γλυκιά μου κλαις»), του Γιώργου Μητσάκη («Το χιόνι»), του Βασίλη Βασιλειάδη («Στο σταυροδρόμι»), του Μπάμπη Μπακάλη («Όλος ο κόσμος με μισεί») και πολλών άλλων.

Επίσης, είναι ξεχωριστές οι ερμηνείες του σε επανεκτέλεση μεγάλων επιτυχιών, όπως: «H αρχόντισσα», «Νύχτες Μαγικές» ( Βασίλη Τσιτσάνη), «Σου ‘δωσα διαζύγιο» (Μάρκου Βαμβακάρη), «Βαδίζω και παραμιλώ» (Γιάννη Παπαϊωάννου) κ.ά.

Ως συνθέτης λαϊκών τραγουδιών, από τους κορυφαίους του είδους, καθιερώθηκε προς τα τέλη της δεκαετίας του ‘60, και κυρίως την δεκαετία του 1970 με δικές του μεγάλες επιτυχίες που έγραψε και ερμήνευσε ο ίδιος μοναδικά στο ζενίθ της καριέρας του, όπως «Η διπρόσωπη», «Στα σκαλοπάτια μου ακούω τα βήματά της», «Γιατί κοντά μου κάθεσαι ακόμα», «Δυο γυναίκες, δυο αγάπες», «Ανοίχτε πόρτες του ουρανού» , «Ήρθες εσύ», «Πόσο μου λείπεις» κ.ά.

Επιπλέον, δικές του συνθέσεις έγιναν πολύ μεγάλες επιτυχίες με τις φωνές άλλων ερμηνευτών, όπως ενδεικτικά: «Αγάπη μου επικίνδυνη», «Ο παλιατζής», «Ένας αητός γκρεμίστηκε», «Τ' αγκάθια της καρδιάς σου» και «Χτες το βράδυ στην ταβέρνα» με τον Στράτο Διονυσίου, «Πού να γυρνάς», «Έτσι είναι πάντα με ένα αντίο» με τον Πάνο Γαβαλά, «Ποια είσαι εσύ» με τον Λευτέρη Μυτιληναίο, «Θυσιάστηκα», «Πωλούνται όνειρα» με την Πίτσα Παπαδοπούλου, «Όλες οι αγάπες μου» με τον Νίκο Νομικό, «Μα τι λέω», «Είσαι το κάτι άλλο», “Ο άσωτος», «Συμβιβάζομαι» με τον Γιώργο Μαργαρίτη.

Τραγούδια του ερμήνευσαν και άλλοι σημαντικοί ερμηνευτές, όπως ο Γρηγόρης Μπιθικώτσης, η Πόλυ Πάνου, η Καίτη Γκρέυ, η Χαρούλα Λαμπράκη, η Βίκυ Μοσχολιού, ο Αντώνης Καλογιάννης,  η Ρίτα Σακελαρίου, ο Μανώλης Αγγελόπουλος, ο Χρηστάκης, ο Λεωνίδας Βελής, ο Μανώλης Παπαδάκης, ο Δημήτρης Κοντολάζος και ο Κώστας Κόλλιας.

Στο πάλκο εμφανίστηκε σε όλα τα μεγάλα κέντρα του λαϊκού τραγουδιού («Τριάνα», «Φαληρικόν», «Τζίμης ο Χοντρός», «Περιβόλας») πάνω από 60 χρόνια, αρχικά ως βασικός συνεργάτης των Β.Τσιτσάνη, Μ.Χιώτη, Γ.Παπαϊωάννου, Γ.Μητσάκη, Στ.Καζαντζίδη, Π.Γαβαλά, Μπ.Μπακάλη, Π.Πάνου, Κ.Γκρέυ, Σ.Μπέλλου  και στη συνέχεια με δικά του σχήματα , ενώ για 23 χρόνια είχε μετατρέψει την «Αστροφεγγιά» στα Κάτω Πατήσια σε δικό του στέκι όπου χάριζε υπέροχες βραδιές στους πιστούς που συνέρρεαν για να τον απολαύσουν.

 Τραγούδια 
Είχε συνθέσει και ερμηνεύσει πρώτη φορά πολλά τραγούδια, μεταξύ των οποίων τα πιο γνωστά είναιΟ εξαίρετος κύριος Αντώνης Ρεπάνης!stixoiinfo Αντώνης Ρεπάνης συνθέτηςΑντώνης Ρεπάνης ερμηνευτής: 

 Αγάπη μου επικίνδυνη (συνθέτης και ερμηνευτής) 
 Γιατί κοντά μου κάθεσαι ακόμα (συνθέτης) 
 Δυο γυναίκες, δυο αγάπες (συνθέτης και ερμηνευτής) 
 Παλιατζής (συνθέτης) 
 Χτες το βράδυ στην ταβέρνα (συνθέτης) 
 Πού να γυρνάς (συνθέτης) 
 Μα τι λέω (συνθέτης) 
 Θυσιάστηκα (συνθέτης) 
 Είσαι το κάτι άλλο (συνθέτης) 
 Έχω μια μεγάλη αγάπη (ερμηνευτής)
 Τ' αγκάθια της καρδιάς σου (συνθέτης)
 Μόνο εσύ με κράτησες (ερμηνευτής) Πάνε οι ελπίδες μου (ερμηνευτής) Σήκω κοπέλα μου (πρώτη εκτέλεση) (ερμηνευτής)
 Ανεβαίνω σκαλοπάτια (ερμηνευτής) Γιατί γλυκιά μου κλαις (ερμηνευτής) Στο σταυροδρόμι (ερμηνευτής) Είναι η σκέψη μου η τρελή (ερμηνευτής)Το Χαστούκι (1961, σε συνεργασία με την Καίτη Γκρέυ)Η διπρόσωπη (Σβήσε με κυρά μου απ' τα τεφτέρια σου)''

 Παραπομπές 
Αντώνης Ρεπάνης - Βιογραφία - Σαν Σήμερα .gr (sansimera.gr)

Aντώνης Ρεπάνης- Ένας αϊτός γκρεμίστηκε - αφιερώματα - mousikogramma.gr

Κατηγορία:Έλληνες τραγουδοποιοί
Κατηγορία:Έλληνες τραγουδιστές